Aalborg Stiftstidende, 1827-06-13
J Onsdags Eftermiddag Kl. 6 1/2 foretog Hr. Roat sin første Ascension heri Staden fra Exerceerpladsen til Rosenborg Slotstaarn, paa en Linie af 450 Fods Længde og 110 Fods Høide. Dette i Kjøbenhavn ualmindelige Skuespil havde saagodtsom sat hele Staden i Bevægelse, og Trængselen for at tage billetter blev henimod den Tid, da han skulde gaae op, saa stor, at Mange maatte gaae bort uden at kunne faae nogen. Da Volden fra Nørreport til Nedgangen ved Rosenborg, saavelsom Kongens Hauge, var spærret, og det saaledes ikkun fra faa Steder i Staden, var muligt gratis at see Ascensionen, mylrede Folk ud af Portene, og Farimagsveien, saavelsom Glaciet henadStadsgraven, vare besatte med Tilskuere. - Hr. Roat udførte, under Overværelse af Hs. Majestæt Kongen, Deres Kongl. Høyheder Prindsesserne Caroline og Vilhelmine og Hs. Durchl. Prindsen af Hessen Philipsthal, og et talrigt Publicum, hvis Antal sikkert kunde anslaaes til 5 a 6000 Mennesker, sit ofte med Held prøvede Kunststykke, med den største Raskhed og Sikkerhed. Da Linien ikke var tilstrækkelig strammet, kostede det ham dennegang ved Slutningen ualmindelig Anstrængelse at naae sit Maal, og der udfordredes her sikkert en saa stor Øvelse og Sikkerhed, som den Hr. Roat har erhvervet sig, for at kunne skride op af den sidste Ende af Linien, der næsten gik i perpendiculair Retning. Da Kunstneren havde naaet Maalet, udbragte han fra Taarnet, først Hs. M. Kongens og Kongehusets og dernæst det danske Folks Skaal. Efterat være gaaet ned, gik han atter baglænds i Veiret næsten indtil Enden af Linien. Begge Gange han kom tilbage hilstes han af Publicum med almindeligt bifald. - Hr. Roat er en Mand af liden Statur, med skarpe Ansigtstræk og et i det Hele livligt Udvortes; han er 39 Aar gammel og født i Middelburg i Holland. J 1806 kom han førstegang til Danmark, hvor han siden flere Gange har opholdt sig og endog, for 7 a 8 Aar siden, har været bosat, som Gjæstgiver i Odense. Sit første Forsøg til en Ascension foretog han i Staden Slesvig, og han har siden, ved bestandig Øvelse, efterhaanden naaet en saadan Færdighed, at han for Tiden skal være den første i sin Kunst. Han har reist i Sverrig, Tyskland, Frankrig, Sveitz, Jtalien, Ungarn og Holland, og er flere Steder udenlands bekjendt under Navn af Rohardo; i Franske Blade læses flere Digte til hans Priis. Sin største Ascension har han foretaget i Strasborg til en Høide af 225 Fod; naturlig viis var det Punkt, hvorfra Linien der var spændt, ogsaa betydeligt høiere end her. J Kiel havde han det ubehagelige Tilfælde, at Linien var bleven overtrukken med Jsslag, og han vægrede sig nu ved at bestige den; de Studerende, af hvilke en stor Deel af Tilskuerne bestod, vilde nøde ham dertil, indtil han, ved at lade dem undersøge Linien, havde overbeviist dem om Urimeligheden af deres Paastand. Jmod deres Ønske gik han nu desuagtet, med tilbundne Øjne, op, og det lykkedes ham, uagtet den større Møje det kostede ham, da han iforveien med Foden maatte afstampe Jsslaget, at fuldføre Ascensionen. Hr. Roat har heri Danmark tidligere været engageret som Liniedandser ved Casortis, Kuhns og Parans Selskaber. Paa den skraa Linie udmærker ogsaa Nutidens berømtestede Linie dandserinde Mad. Zach i sig; dog gaaer hun langtfra ikke til en saadan Høide som Rogt, og skal vise nogen Ængstelighed. - Paa Tirsdag agter Hr. Rogt, efter Forlydende, at foretage sin anden Ascension, til samme Høide som sidste Gang, men med tilbundne Øjne og i en Sæk.